140 Euroopa Liidu Teataja 11/15. kd 31983R1457 8.6.1983 EUROOPA ÜHENDUSTE TEATAJA L 150/1 NÕUKOGU MÄÄRUS (EMÜ) nr 1457/83, 26. mai 1983, Euroopa Majandusühenduse ja Brasiilia Liitvabariigi vahelise koostöö raamlepingu artiklit 10 käsitleva kirjavahetuse teel sõlmitud kokkuleppe kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 113 ja 235, võttes arvesse komisjoni ettepanekut, võttes arvesse Euroopa Parlamendi arvamust (!) ning arvestades, et: pärast Kreeka Vabariigi ühinemist ühendusega tuleks muuta Euroopa Majandusühenduse ja Brasiilia Liitvabariigi vahelise koostöö raamlepingu artiklit 10 ning heaks kiita kirjavahetuse teel sõlmitud vastavasisuline kokkulepe, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel kiidetakse heaks Euroopa Majandusühenduse ja Brasiilia Liitvabariigi vahelise koostöö raamlepingu artiklit 10 käsitlev kirjavahetuse teel sõlmitud kokkulepe. Kokkuleppe tekst on lisatud käesolevale määrusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Artikkel 3 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. mai 1983 (1) EÜTC 96, 11.4.1983, lk 89. Nõukogu nimel eesistuja Otto GRAF LAMBSDORFF